Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 203/14/5506	Martin, 23.6.2014
EEČ : 2-40-193-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Martin
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 28.03.2014 v čase okolo 14.10 hodiny v obvode železničnej stanice XXXXX nachádzajúcom sa medzi železničným priecestím XXXXX XXXXX pre trať XXXXX- XXXXX a to na parkovisku firmy XXXXX po spozorovaní hliadky PMJ XXXXX, odhodil na zem plastovú krabičku zn. TUPPERWARE s modrým plastovým vrchnákom priemeru 11 cm s obsahom neznámej zelenej sušenej rastliny o celkovej váhe 46,1 gramu, ktorú následne po vyzvaní dobrovoľne vydal, pričom podľa znaleckého skúmania Kriminalisticko-expertízneho ústavu PZ v Slovenskej Ľupči, bolo zistené, že sa jedná o rastlinný materiál rodu Cannabis - konopa o hmotnosti 0,35 g s prítomnosťou účinnej látky THC v množstve väčšom ako 50 mg,  čo zodpovedá jednej obvykle jednorazovej dávke drogy a rastliny rodu Cannabis sú v zmysle zákona č. 139/1998 Z.z. o omamných a psychotropných látkach zaradené do prvej skupiny omamných látok v zozname omamných a psychotropných látok, a účinná látka tetrahydrokanabinol ( THC ) je zaradený do  prvej skupiny psychotropných látok v zozname omamných a psychotropných látok.

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník KR PZ, Oddelenia železničnej polície XXXXX uznesením pod XXXXX podľa § 206 ods. 1 Tr. por. vzniesol obvinenie XXXXX, XXXXX, pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák., ktorého sa mal dopustiť na tom skutkovom základe, ako je uvedené vo výrokovej časti tohto uznesenia.
Podľa § 216 ods. 1  Tr. por. v konaní o prečine, na ktorý zákon ustanovuje trest odňatia slobody, kde horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
Po preskúmaní predmetného spisového materiálu som zistila, že obv. XXXXX sa vo svojej výpovedi ku skutku, ktorý sa mu kladie za vinu, priznal a po poučení o možnosti podmienečného zastavenia trestného stíhania, vyjadril s týmto alternatívnym spôsobom ukončenia trestného stíhania súhlas.
Obvinený XXXXX  nemá záznam v registri priestupkov a z odpisu registra trestov vyplýva, že doposiaľ nebol súdne trestný. 
Podľa § 171 ods. 1 Tr. zák. kto neoprávnene prechováva pre vlastnú potrebu omamnú látku, psychotropnú látku, jed alebo prekurzor, potrestá sa odňatím slobody až na tri roky.
Vyhodnotením všetkých vykonaných dôkazov jednotlivo i v ich súhrne a s prihliadnutím na vyššie uvedené skutočnosti možno konštatovať, že v predmetnej trestnej veci sú splnené podmienky na postup podľa § 216 ods. 1 Tr. por. a takýto postup možno považovať za dostačujúci za účelom prevýchovy páchateľa.
Po uplynutí skúšobnej doby bude zisťované, či obvinený viedol v priebehu skúšobnej doby riadny život a nedopúšťal sa trestnej činnosti, ktorá by odôvodňovala pokračovanie v trestnom stíhaní.
Vzhľadom na vyššie uvedené skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miroslava Tavelová
prokurátorka